पिछले सप्ताह इस कंपनी ने अपनी नई लीव पॉलिसी का वीडियो फेसबुक और यू-ट्यूब पर जारी किया था, जो वायरल हो रहा है. इस वीडियो में कंपनी की महिला कर्मचारियों को उनके मुश्किल दिनों पर खुलकर बात करते दिखाया गया कि पीरियड के दौरान वह किस तरह के दर्द से गुजरती हैं. कभी शरीर में दर्द तो कभी पेट और सिर में.... यह हर महीने होता है सो बार-बार छुट्टी लेना भी अजीब लगता है. इन महिलाओं का कहना है कि पीरियड्स के दौरान भी उन पर काम का उतना ही बोझ रहता है, जितना दूसरे दिनों में रहता है. कंपनी में यह पॉलिसी इसी महीने से शुरू हो रही, जिसे यहां काम करने वाली महिलाओं के सम्मान के तौर पर देखा जा रहा है. कंपनी इस कदम वुमेन फ्रेंडली एनवॉयरमेंट की बात कर रही है.